CELEX: 32005D0118
Language: sk
Date: 2005-01-26 00:00:00
Title: 2005/118/ES: Rozhodnutie Európskeho parlamentu, Rady, Komisie, Súdneho dvora, Dvora audítorov, Hospodárskeho a sociálneho európskeho Výboru, Výboru regiónov a ombudsmana z 26. januára 2005 o založení Európskej školy verejnej správy

10.2.2005   
            
            
               SK
            
            
               Úradný vestník Európskej únie
            
            
               L 37/14
            
         
      ROZHODNUTIE EURÓPSKEHO PARLAMENTU, RADY, KOMISIE, SÚDNEHO DVORA, DVORA AUDÍTOROV, HOSPODÁRSKEHO A SOCIÁLNEHO EURÓPSKEHO VÝBORU, VÝBORU REGIÓNOV A OMBUDSMANA
   
   z 26. januára 2005
   o založení Európskej školy verejnej správy
   (2005/118/ES)
   EURÓPSKY PARLAMENT, RADA EURÓPSKEJ ÚNIE, KOMISIA EURÓPSKYCH SPOLOČENSTIEV, SÚDNY DVOR, DVOR AUDÍTOROV, HOSPODÁRSKY A SOCIÁLNY VÝBOR, VÝBOR REGIÓNOV, EURÓPSKY OMBUDSMAN,
   so zreteľom na Služobný poriadok úradníkov Európskych spoločenstiev a Pracovné podmienky pre ostatných zamestnancov Spoločenstiev, stanovené nariadením Rady (EHS, Euratom, ESUO) č. 259/68 (1), a najmä na článok 2 ods. 2 služobného poriadku,
   po porade s Výborom pre služobný poriadok,
   keďže:
   
               (1)
            
            
               Je vhodné, aby inštitúcie zintenzívnili investovanie do profesionálneho zdokonaľovania svojho personálu.
            
         
               (2)
            
            
               Väčšia medziinštitucionálna spolupráca v tejto oblasti umožní novú spoluprácu na úrovni požadovaných ľudských a finančných zdrojov, posilňujúc tak výmenu medzi inštitúciami a šírenie odborne zladených spoločných hodnôt a praktík.
            
         
               (3)
            
            
               Skutočne je vhodné, aby sa spoločnej medziinštitucionálnej ustanovizni zverili prostriedky venované istým činnostiam na odborné vzdelávanie úradníkov a iných zamestnancov Európskych spoločenstiev.
            
         
               (4)
            
            
               Z dôvodov hospodárnosti a výkonnosti je vhodné administratívne pripojiť túto spoločnú medziinštitucionálnu ustanovizeň k jestvujúcemu medziinštitucionálnemu orgánu, teda k Európskemu úradu pre výber pracovníkov Európskych spoločenstiev, zriadenému rozhodnutím Európskeho parlamentu, Rady, Komisie, Súdneho dvora, Dvora audítorov, Hospodárskeho a sociálneho výboru, Výboru regiónov a ombudsmana 2002/620/ES (2), a to aspoň pre počiatočné obdobie,
            
         ROZHODLI TAKTO:
   Článok 1
   Založenie Európskej školy verejnej správy
   Ustanovuje sa Európska škola verejnej správy, ďalej len „škola“.
   Článok 2
   Úlohy
   1.   V záujme a v rámci pevných nasmerovaní inštitúcií, ktoré sú účastníkmi tohto rozhodnutia (ďalej len „inštitúcie“), je škola poverená vykonávaním istých činností odborného zdokonaľovania v rámci rozvoja ľudských zdrojov a rozvíjania kariéry.
   2.   Na základe žiadostí, ktoré jej adresujú inštitúcie, škola:
   
               a)
            
            
               zostavuje, organizuje a hodnotí činnosti vzdelávania;
            
         
               b)
            
            
               uľahčuje účasť na činnostiach externého vzdelávania;
            
         
               c)
            
            
               môže vykonávať každú úlohu, ktorá súvisí s jej poslaním a podporuje ho.
            
         3.   Generálni tajomníci inštitúcií, tajomník Súdneho dvora a zástupca ombudsmana určujú a prípadne pozmeňujú oblasti vzdelávania, ktorou je škola poverená.
   4.   Na žiadosť inštitúcie, orgánu alebo úradu môže škola poskytnúť výpomoc, ktorá sa týka formačného inžinierstva.
   Článok 3
   Žiadosti a sťažnosti, postihy
   Žiadosti a sťažnosti, ktoré sa vzťahujú na vykonávanie úloh, o ktorých pojednáva článok 2 ods. 2, prijíma škola. Akýkoľvek postih v tejto oblasti je namierený voči Komisii.
   Článok 4
   Pripojenie
   1.   Škola je administratívne prepojená s Úradom Európskych spoločenstiev pre výber pracovníkov Európskych spoločenstiev (ďalej len „úrad“).
   2.   Prepojenie predpokladá najmä, že:
   
               —
            
            
               správna rada úradu vykonáva funkcie správnej rady školy,
            
         
               —
            
            
               riaditeľ školy je riaditeľom úradu,
            
         
               —
            
            
               pracovníci školy sú zaradení ako pracovníci úradu,
            
         
               —
            
            
               príjmy a výdavky školy sú začlenené do rozpočtu úradu.
            
         3.   Prepojenie sa môže ukončiť najneskôr do 15. februára 2008, a to rozhodnutím správnej rady kvalifikovanou väčšinou stanovenou v článku 5 ods. 6 rozhodnutia generálnych tajomníkov Európskeho parlamentu, Rady, Komisie, tajomníka Súdneho dvora, generálnych sekretárov Dvora audítorov, Hospodárskeho a sociálneho výboru, Výboru regiónov a zástupcu európskeho ombudsmana (3) a za podmienky, že bude súhlasiť najmenej päť inštitúcií, ktoré sú signatármi tohto dokumentu.
   Článok 5
   Uskutočnenie
   Generálni tajomníci Európskeho parlamentu, Rady, Komisie, tajomník Súdneho dvora, generálni tajomníci Dvora audítorov, Hospodárskeho a sociálneho výboru, Výboru regiónov a zástupca európskeho ombudsmana prijímajú spoločnú dohodu prijať potrebné opatrenia na uskutočnenie tohto rozhodnutia.
   Článok 6
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 26. januára 2005
      
         
            Za Európsky parlament
         
         
            predseda
         
         Josep BORRELL FONTELLES
         
      
      
         
            Za Komisiu
         
         
            predseda
         
         José Manuel BARROSO
         
      
      
         
            Za Dvor audítorov
         
         
            predseda
         
         Hubert WEBER
         
      
      
         
            Za Výbor regiónov
         
         
            predseda
         
         Peter STRAUB
         
      
      
         
            Za Radu
         
         
            predseda
         
         Jean ASSELBORN
         
      
      
         
            Za Súdny dvor
         
         
            predseda
         
         Vassilios SKOURIS
         
      
      
         
            Za Hospodársky a sociálny výbor
         
         
            predseda
         
         Anne-Marie SIGMUND
         
      
      
         
            Európsky ombudsman
         
         Nikiforos DIAMANDOUROS
         
      
   
   
      (1)  Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES, Euratom) č. 31/2005 (Ú. v. EÚ L 8, 12.1.2005, s. 1).
   
      (2)  Ú. v. ES L 197, 26.7.2002, s. 53.
   
      (3)  Ú. v. ES L 197, 26.7.2002, s. 56.